Personvernerklæring for Aktiv kommune i Drammen kommune

Innledning

Personopplysninger er opplysninger som kan kobles til deg som person. Det kan være navn og kontaktopplysninger, men også annen informasjon som kan knyttes til deg mer indirekte. For Drammen kommune er det viktig at du vet hva slags personopplysninger vi behandler, slik at du kan ivareta dine rettigheter etter personvernlovgivningen.

Denne personvernerklæringen informerer deg om hvordan Drammen kommune behandler personopplysningene dine og hvilke rettigheter du har for bruk av Aktiv kommune. Personvernerklæringen sier også noe om hvordan vi tar vare på disse opplysningene, hvor vi lagrer dem og hvor lenge.

I forbindelse med Aktiv kommune er det nødvendig å innhente et minimum av personopplysninger for å kunne tilby en god og forsvarlig tjeneste.

Rutiner som er gjennomført før iverksettelse av Aktiv Kommune

* Det er gjennomført en risikovurdering av tjenesten. En risikovurdering er et verktøy for å identifisere uønskede hendelser og risikoen for at disse skal inntreffe. Grunnlaget for risikovurdering er de personopplysningene systemet behandler og hvordan systemet brukes av ansatte i Drammen kommune og leverandør, Stavanger kommune. I en risikovurdering analyseres sannsynligheten for at en uønsket hendelse vil inntreffe og konsekvensen av en slik hendelse. Risikovurderingen analyserer også om det er behov for tiltak som reduserer sannsynligheten for at det inntreffer uønskede hendelser.
* Det er vurdert om opplysningene som behandles er sensitive opplysninger og om det er behov for særskilte tiltak med tanke på tilgangsstyring, pålogging og lagring.

Hvorfor behandler vi dine personopplysninger?

Formålet med behandlingen av personopplysninger er å kunne tilby deg den digitale tjenesten Aktiv kommune, hvilket innebærer:

* Å behandle dine søknader om leie av lokaler og utstyr
* Å kunne identifisere deg som bruker, og unngå at andre misbruker din identitet
* Å sende ut informasjon om medlemsaktiviteter, endringer, booking og arrangement
* Utsendelse av faktura

Drammen kommune har som prinsipp å innhente minst mulig slike opplysninger, samt jobber kontinuerlig med dataminimering.

Grunnprinsipper for behandling av personopplysninger

Vi har flere grunnleggende prinsipper som gjelder hvordan vi skal håndtere personopplysningene dine:

* Opplysningene skal behandles lovlig, rettferdig, korrekt og med åpenhet.
* Opplysningene skal behandles konfidensielt, vernet mot utilsiktet endring og være tilgjengelige.
* Opplysningene som lagres er kun de som er nødvendig for å oppnå formålet.
* Opplysningene skal kun benyttes for det konkrete formålet, og ikke lagres lenger enn det som er nødvendig eller pålagt.

Hva er det rettslige grunnlaget for behandling av dine personopplysninger?

Aktiv kommune er en frivillig tjeneste som tilbys av kommunen. Drammen kommune behandler dine opplysninger etter personvernforordningen art. 6 nr. 1 bokstav a) «den registrerte har samtykket til behandling av sine personopplysninger for ett eller flere spesifikke formål». Din søknad om lån/leie vil være en bekreftelse på at du ikke motsetter deg behandlingen.

Personopplysningsloven og personvernforordning (GDPR) regulerer kommunens behandling av personopplysninger.

Regelverk for behandling av personopplysninger:

* [Personopplysningsloven](https://lovdata.no/dokument/NL/lov/2018-06-15-38)
* [Personvernforordningen](https://www.regjeringen.no/no/dokumenter/prop.-56-ls-20172018/id2594627/sec42)
* Datatilsynet[: Lover og regler](https://www.datatilsynet.no/regelverk-og-verktoy/lover-og-regler/)
* [Forskrift til opplæringsloven](https://lovdata.no/dokument/SF/forskrift/2006-06-23-724?q=forskrift%20til%20oppl%C3%A6ringsloven)

Hvem er behandlingsansvarlig?

Drammen kommune er behandlingsansvarlig for behandling av personopplysninger i Aktiv kommune.

Rådmannen i kommunen er øverste ansvarlig for behandling av personopplysninger fra Drammen kommune sin side. Den som til enhver tid besitter stillingen «Kommunalsjef for kultur, idrett og frivillighet», er behandlingsansvarlig på vegne av Rådmannen.

Hvor henter vi opplysninger fra?

Du oppgir nødvendige opplysninger om deg ved innlogging og innsending av søknad om lån/leie av lokaler, arealer eller utstyr via nettsiden «*aktiv-kommune.no/drammen*. Det kan innhentes informasjon om deg fra folkeregisteret (Privatpersoner) eller Brønnøysundregisteret(organisasjoner) for verifisering.

Hvilke personopplysninger behandler vi?

Sluttbruker:

* *Navn (krav)*
* *Kontaktinformasjonen (adresse, e-postadresse, telefonnummer) (krav)*
* *11-sifret fødselsnummer*

*Lag/Organisasjon (i tillegg til over).*

* *Organisasjonsnummer (sjekk mot brønnøysundregister)*
* *Organisasjonsnavn (hentet fra Brønnøysundregister)*
* *Aktiviteter (type)*
* *Klubbens adresse (gate, post, sted) hentes inn fra Brønnøysundregister, hvis registrert)*
* *Websiden til klubben ((hentes inn fra Brønnøysundregister, hvis registrert)*

Ansatte:

* *Navn*
* *E-post adresse*

Informasjon: [Hva regnes som personopplysninger, datatilsynet](https://www.datatilsynet.no/rettigheter-og-plikter/personopplysninger/)

Hvem utleverer vi personopplysningene dine til?

Dine personopplysninger vil kun bli lagret i Aktiv kommune løsningen, og benyttes kun for å kunne levere deg tjenesten. Vi deler ikke dine personopplysninger med andre.

Hvor lenge oppbevarer vi personopplysningene dine?

Vi lagrer informasjon som navn, personnummer, fødselsdato, epostadresse og telefonnummer, og vil lagre disse så lenge tjenesten tilbys til deg eller inntil du ber oss om å slette disse. Når disse data slettes vil vi ikke lenger kunne tilby tjenesten til deg.

Hvordan beskytter vi personopplysningene dine?

Vi beskytter opplysningene i registrene på ulike måter, for eksempel gjennom brannmurer, to-faktor, tilgangs- og adgangskontroll samt gjennom gode databehandleravtaler. I tillegg gjennomgår ansatte jevnlig opplæring i hvordan personopplysninger skal behandles.

Vi har tekniske sikkerhetsløsninger som skal sikre at:

* uvedkommende ikke skal få tilgang til dine opplysninger
* opplysningene om deg er tilgjengelige når det er behov for dem
* opplysningene kan ikke endres eller manipuleres etter at de er registrert

Hvor lagres personopplysningene dine?

Personopplysninger om deg lagres i Stavanger, Norge i henhold til GDPR.

Dine rettigheter

*Datatilsynets sider har informasjon om rettigheter du har etter personvernreglementet når opplysninger om deg eller ditt barn samles inn og brukes:*[*Datatilsynet – den registrertes rettigheter*](https://www.datatilsynet.no/rettigheter-og-plikter/den-registrertes-rettigheter/)

* Rett til å få korrigert uriktige personopplysninger
	+ Dersom våre opplysninger om deg ikke er riktige, har du rett til å få korrigert disse. Det gjelder også dersom vi ikke har fullstendige opplysninger om deg. Dette gjør du ved å kontakte Drammen kommune via Aktiv kommunes nettside.
* Rett til å få slettet personopplysninger
	+ Du har rett til å få slettet opplysningene om deg selv.
* Rett til innsyn

Du vil når som helst kunne kontakte din kommune som leverer løsningen, og få utlevert, korrigert eller slettet de personopplysninger vi har lagret om deg. Du finner informasjon om rettet til innsyn på Datatilsynets sider: [Rett til innsyn.](https://www.datatilsynet.no/rettigheter-og-plikter/den-registrertes-rettigheter/rett-til-innsyn/)

*Du har rett til å få informasjon om:*

* + hvilke konkrete personopplysninger vi behandler om deg
	+ hvor disse er hentet fra
	+ til hvilke formål og oppgaver de blir brukt
	+ hvor lenge opplysningene skal lagres
	+ hvem opplysningene har blitt gitt videre til (dersom opplysningene har blitt gitt videre til noen andre)

For å få innsyn kontakter du Drammen kommune.  Du kan be om å få en kopi av opplysningene som er registrert.

* Klage til Datatilsynet

Du kan klage til Datatilsynet hvis du ikke er fornøyd med hvordan vi behandler dine personopplysninger eller du mener behandlingen strider med personvernreglene. Du finner informasjon om dette på Datatilsynets sider: [Klage til Datatilsynet](https://www.datatilsynet.no/om-datatilsynet/kontakt-oss/hvordan-kan-jeg-klage-til-datatilsynet/)

* Kontaktinformasjon til Personvernombudet i Drammen kommune

Pål Tore Larsen

Telefon: 920 39 660
E-post: personvernombud@drammen.kommune.no